
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-2954/16-10 

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu po prijedlogu predlagatelja Financijska agencija, RC Zagreb, Podružnica Zagreb, Trg Svibanjskih žrtava 1995. 1, Zagreb, OIB 85821130368, za otvaranje stečajnog postupka nad dužnikom HRVATSKA STRANKA PRAVA – 1861, Zagreb, Remetinečka cesta 77a, OIB 50798154188, 28. prosinca  2016.

r i j e š i o  j e

	Odbacuje se prijedlog predlagatelja Financijska agencija, RC Zagreb, Podružnica Zagreb, Trg Svibanjskih žrtava 1995. 1, Zagreb, OIB 85821130368, za otvaranje stečajnog postupka nad dužnikom HRVATSKA STRANKA PRAVA – 1861, Zagreb, Remetinečka cesta 77a, OIB 50798154188, od 24. ožujka 2016.
	
Obrazloženje

	Predlagatelj Financijska agencija, RC Zagreb, Podružnica Zagreb, Trg Svibanjskih žrtava 1995. 1, Zagreb, OIB 85821130368 (dalje: FINA) podnio je ovom sudu 24. ožujka 2016.  prijedlog za otvaranje stečajnog postupka nad gore navedenom pravnom osobom.
	Podneskom od 23. rujna 2016. dužnik se protivi prijedlogu za otvaranje stečajnog postupka nad dužnikom, navodeći da nisu ispunjeni stečajni razlozi.
	Zaključkom suda broj St-2954/16-4 od 29. rujna 2016. pozvan je predlagatelj da dostavi sudu Potvrdu iz čl. 6 st. 2 Stečajnog zakona za gore navedenog dužnika.
	Podneskom od 21. studenog 2016. dužnik dostavlja Potvrdu FIN-e iz koje proizlazi  da dužnik na dan izdavanja Potvrde 17. studenog 2016., nema nepodmirenih obveza.
	Zaključkom suda broj St-2954/16-8 pozvana je FINA da dostavi sudu Potvrdu iz čl. 6. st. 2 Stečajnog zakona kao i Očevidnik o redoslijedu naplate za dužnika.
	Podneskom od 23. prosinca 2016., FINA dostavlja Potvrdu o neizvršenim osnovama za plaćanje za dužnika na dan 22. prosinac 2016., iz koje proizlazi da dužnik u Očevidniku o redoslijedu naplate na dan izdavanja Potvrde, nema evidentirane neizvršene osnove za plaćanje.
	Tijekom postupka koji je pokrenut prijedlogom FINA-e, proizlazi da predlagatelj nije učinio vjerojatnim postojanje stečajnog razloga, a kako je to predviđeno odredbom čl. 109 st. 2 Stečajnog zakona. 
Slijedom navedenog, odlučujući o prijedlogu predlagatelja, valjalo je prijedlog odbaciti temeljem odredbe čl. 115 st. 2 Stečajnog zakona.
Zagreb, 28. prosinac 2016.

									SUDAC:
									Vesna Malenica v. r. 

POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

Za točnost otpravka – ovl. službenik
								Kristina Švajger

